ভারতের স্বাস্থ্যমন্ত্রী গোলাম নবি আজাদ জানিয়েছে, দেশটির শতকরা ছয় থেকে সাত ভাগ জনগণ মানসিক রোগে ভুগছে। এর মধ্যে এক থেকে দুই  শতাংশ ভারতীয় মারাত্মক মানসিক জটিলতায় ভুগছে বলে জানান তিনি। ২০২০ সাল নাগাদ ভারতে মানসিক রোগ ও এ সংক্রান্ত জটিলতা শতকরা ১৫ ভাগ বাড়বে বলে আন্তর্জাতিক বিভিন্ন সংস্থা থেকে পূর্বাভাস দেয়া হয়েছে।  ভারতের স্বাস্থ্য মন্ত্রী বলেন, আমরা এটা জানি যে, ভারতে মানসিক স্বাস্থ্যের বিষয়ে সচেতনতা খুবই কম এবং স্বাস্থ্য কর্মীদের মধ্যেও এ বিষয়ে সচেতনতা নিম্নমানের।